Irena Lunskienė

Irena Lunskienė (g. 1955 m. sausio 20 d. Kazlų Rūdoje) – Lietuvos ir Marijampolės savivaldybės politinė bei visuomenės veikėja.

Biografija 
1973 m. baigė Kazlų Rūdos vidurinę mokyklą, 1981 m. – Vilniaus universiteto Istorijos fakultetą, 2000 m. Kauno technologijos universitete baigė viešąjį administravimą, magistrė.

1973–1975 m. Miestų statybos projektavimo instituto dispečerė, 1976–1982 m. Administracijos ūkio dalies vedėja. 1982–1984 m. Želsvos aštuonmetės mokyklos mokytoja. 1984–2000 m. kolūkio, žemės ūkio bendrovės „Želsvelė“ pirmininko pavaduotoja. 2000–2015 m. Marijampolės savivaldybės administracijos Liudvinavo seniūnijos seniūnė.

2003 m., 2007 m. (dėl pareigų atsisakė mandato), 2011 m. (atsistatydino) ir nuo 2015 m. Marijampolės savivaldybės tarybos narė. 2015–2017 m. Marijampolės savivaldybės mero pavaduotoja, 2017-2019 m. – merė.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Marijampolės skyriaus narė, nuo 2005 m. skyriaus pirmininko pavaduotoja, LSDP tarybos narė.

Lietuvos savivaldybių seniūnų asociacijos narė. Sūduvos seniūnų klubo iniciatorė ir pirmoji prezidentė.

Šaltiniai 

Marijampolės politikai
Marijampolės merai
Lietuvos pedagogai
Lietuvos savivaldybių seniūnai